sk en en en en id da de en en en en de da en da da it en en fi en da en en en en en en en da da da da da da en en da da ro en sk da da da da da da da da da sv da da da da da da da da da da da el el el el el el da th da sv en sv de nl de da en en en nb en sv en en en en it en en da da en da da
Den lange kunderelation og de gode resultater
Der er to ting, man kan være sikre på her i tilværelsen, og resten er lidt oppe i luften. Den ene ting er, at tiden unægtelig går – og den går stærkt. Det andet er, hvis du har tålmodig samt sparrer og lytter til din rådgiver, så skal du med tiden nok få gode SEO-resultater med din hjemmeside og dermed din forretning.
Vi mødte Anders og Kasper fra Bar-mobil i foråret 2017. To ambitiøse iværksættere der kørte barudlejning ved siden af deres fuldtidsjobs. Aftenerne og weekenderne gik med administration, varebestilling, opsøgende salg og afvikling af jobs, hvor de selv tog bartjansen. Anders og Kasper har selv en god forståelse for Googles mekanismer, men de havde brug for et bureau, der kunne varetage deres online markedsføring og hjemmeside, så de kunne holde fokus på virksomhedens mere analoge udvikling.
Igennem vores samarbejde har vi altid haft en løsningsorienteret og sparrende dialog. Anders og Kasper var for starten bevidste om deres visuelle identitet. Det betød, vi kunne designe en hjemmeside, som matchede deres profil. På hjemmesiden indsatte vi grafiske elementer og tekst, som både er troværdighedsskabende og salgsfremkaldende for deres målgrupper. Da den nye hjemmeside var i luften, arbejdede vi – og det gør vi stadig – på at gøre siden synlig og tilgængelig på Google. I dag er Anders fuldtid på Bar-Mobil og har flere bartendere til rådighed. Du kan se Bar Mobils hjemmeside her.
Få en hjemmeside du og dine kunder kan identificere jer med
Mærkbar SEO er en frugt, der skal modnes
Når vi starter et samarbejde, lover vi aldrig resultater med det samme. I samarbejde med vores kunder udvælger vi søgeord, der matcher servicen og brugernes søgeadfærd. Derefter starter en proces, hvor vi skaber links til hjemmesidens undersider, så de enkelte sider kan få en højere autoritet på Google. På nedenstående figur fremgår de links, som vi har skabt til Bar-Mobils side vi indgik samarbejdet i 2017. Hver måned tilføjer vi flere links, som giver hjemmesiden en højere autoritet og dermed bedre resultater.
Løbende Link Building er medskaber for dine online resultater
Link Building gør det ikke alene, hvis der ikke arbejdes med relevante søgeord for målgruppen. Waimeas tekstforfattere gik i dialog med Anders og Kasper omkring deres målgruppe og lavede en søgeordsstrategi, der både kunne skabe resultater på Google uden at gå på kompromis med læsevenlige tekster. Den mobile barbranche er et ret konkurrencedygtigt marked med mange spillere, derfor rådede vi Anders og Kasper til at have lidt tålmodighed de første par måneder, så søgeordene kunne få lov at ”modnes” i takt med, vi tilføjede links. Her kan du se, hvordan hjemmesiden i dag ligger på en række af vores udvalgte søgeord:
Bar Mobil ligger i dag på Googles side 1 på ovenstående
Søger du efter ”mobil bar” eller ”lej en bar” på Google, vil Bar-Mobil i dag ligge i toppen. Det betyder, at Anders og Kasper hver måned får 250-300 besøgende ind på deres hjemmeside, som aktivt er på udkig efter, hvad de netop udbyder; en mobil og stemningsfuld bar med alt service inkluderet. I samarbejdet har vi hjulpet med at udvide Bar-Mobils kundegruppe. Det betyder blandt andet, at Anders og Kasper har leveret til flere firmafester og bryllupper end nogensinde før, da vi netop har haft fokus på dén målgruppe i vores Link Building og søgeord.
En tilknyttet konsulent, Facebook og en velproduceret video
Da Anders og Kasper indgik en aftale med os, fik de tildelt en fast SEO-konsulent, som fortsat hver måned går i dialog, så de altid har aktuel rådgivning og markedsføring i forhold til deres forretning. Christian Curtis Carlsen tog fat om både Facebook og Display-annoncering, hvor han målrettede strategien mod brugere, der tidligere havde været inde på Bar-Mobils hjemmeside. Strategien har båret frugt, og i dag får Bar-Mobil 40% af deres besøgende igennem display-annoncer – selvfølgelig også på grund af en meget velproduceret video, som udstråler Bar-Mobils service.
Der har været nogle bump på vejen, og det skal der helst være i lange relationer. Når man danser, træder man af og til hinanden over tæerne, men det bærer os stadig fremad. Vi er stolte af at have hjulpet Bar-Mobil med deres online markedsføring, så de i dag har en bæredygtig forretning. Den største fortjeneste er selvfølgelig Anders og Kaspers drevne personligheder og sans for den gode forretning. Og det er jo altid en fornøjelse at levere benzin til motoren for mennesker med drivkraft.
Nielsen & Flethøj Advokater - høje krav til ny hjemmeside
Det Nye Skotterup fik hurtig success
Efter 10 år fik Bjelkebyg en hjemmeside
Jettes Fodterapi fik ny flot hjemmeside
Lambæk Services - nyt firma og website
Få et godt tilbud
Ring og få en snak på 70 22 80 82 eller brug kontaktformularen
Afkryds for samtykke til, at vi behandler den data du sender. Se vores privatlivspolitik her.
Dette felt er til validering og bør ikke ændres.
Gammel Vartov Vej 2
Tel.: 78 76 64 00
Vi bruger cookies til at huske dine indstillinger, statistik og personalisering af indhold. Ved at bruge websitet accepterer du dette. Læs mere her.
Tel.: 78 76 64 00 Skriv til os